cyanic-selkie/wikianc huggingface dataset:
Toulouse'i Majanduskool
Kool asutati 2007. Aastani 2011 oli see iseseisev institutsioon.
Koolis on prantsuse- ja ingliskeelseid õppeaineid.
Koolis õpib umbes 2400 õpilast.
Pärnamäe tee
Pärnamäe tee on kohalik tee (tänav) Tallinnas Pirita linnaosas Iru, Laiaküla, Lepiku ja Mähe asumis.
Pärnamäe tee algab Narva maanteelt Pirita jõe Iru silla lähedalt ning kulgeb 4,06 km pikkuselt põhja-loode suunas. Teisel pool linnapiiri jätkub tee Viimsi valla samanimelise kohaliku teena. Tallinnast Viimsi valda ulatub samanimeline aadressiobjekt (liikluspind), mis kattub mõlema kohaliku teega.
Pärnamäe tee on üks Pirita linnaosa jaotusmagistraalidest, mis ühendab Pirita linnaosa Lasnamäe linnaosa ja Viimsi vallaga. Pirita linnaosa üldplaneering näeb ette Pärnamäe tee perspektiivse laiendamise, nii et mõlemas sõidusuunas kulgeks kaks sõidurada. Üldplaneeringu kohaselt säilitatakse Pärnamäe tee äärne ala Kõlviku teest Narva maanteeni haljaskoridorina.
Pärnamäe tee äärde jääb Pärnamäe kalmistu.
Pärnamäe tee on nime saanud 6. oktoobril 1953 Pärnamäe järgi.
Virbalai
Virbalai (žemaidi Vėrbalā) on küla Leedus Skuodase rajoonis Mosėdise vallas Bārta jõe ääres. Külas on Virbalai kalmistu.
Äigrumäe tee
Äigrumäe tee on kohalik tee (tänav) Tallinnas Pirita linnaosas Lepiku asumis.
Äigrumäe tee algab Pärnamäe teelt ja lõpeb linnapiiril. Äigrumäe tee on umbes 300 meetrit pikk ja see läbib Pärnamäe kalmistu. Teisel pool linnapiiri jätkub tee Viimsi valla samanimelise kohaliku teena. Tallinnast Viimsi valda ulatub samanimeline aadressiobjekt (liikluspind), mis kattub mõlema kohaliku teega.
Äigrumäe tee on nime saanud 31. juulil 1959 Äigrumäe küla järgi.
Agustín Zaragoza
Agustín Zaragoza Reyna (sündinud 18. augustil 1941 San Luis Potosís) on Mehhiko endine poksija.
Zaragoza sai II keskkaalus (kuni 75 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Aleksei Kisseljovile (NSV Liit).
Deemonid Uues Testamendis
Uues Testamendis on deemonid pahatahtlikud vaimud, kes põhjustavad inimestele probleeme ja kannatusi. Termin „deemon“ oli algselt moraalselt neutraalne, kuid hakkas hiljem tähistama kurje jõude.
Termini kasutus Uues Testamendis
Uue Testamendi dokumendid peavad deemonite olemasolu enesestmõistetavaks ja kreekakeelses Uues Testamendis kasutatakse mitut eri sõna samas tähenduses: daimōn, kuid sagedamini selle deminutiivne vorm daimonion, mille kasutamine on tavapärane Matteuse evangeeliumis; pneuma, mida tavaliselt kirjeldatakse kui pneuma akathartonit (roojane/räpane/rüvetatud vaim), mis esineb sagedasti Markuse evangeeliumis; mõnikord pneuma poneron (kuri vaim); mitmuses pneumata plana (petlikud vaimud) ja pneumata daimoniōn (deemonlikud vaimud või deemonite vaimud). Sõna pneuma ilma täiendita viitab deemonitele kolmel korral (Mt 8:16; Lk 9:39; 10:20), kuid tavapärasem on selle sõna kaudu kirjeldada vaimu iseloomu üldisemas mõttes.
Luuka evangeeliumis esineb erinevaid termineid, sealhulgas on ka üksik viide pneuma daimoniou akathartou 'le, mis on toodud välja Lk 4:33: "Ja sünagoogi tuli inimene, kellel oli rüve vaim, ja see kisendas valju häälega". Epiteedi „rüvetatud vaim“ tähendus võib seejuures olla see, et see eraldas inimese Jumala kummardamisest. Deemon võis võtta inimese enda valdusse ning tekitada seisundi, mille puhul verbiks oli daimonizomai (sõna otseses mõttes „demoniseeritav”), mille tagajärjeks oli füüsiline või vaimne vaev.
Demoniseerimine
Deemoneid kujutatakse Uues Testamendis inimkonna tõeliste ja vägevate vaenlastena, kelle ainsa ja tõhusa kõrvaldajana töötab Jumala vägi, mis avaldub Jeesuses. Piiblist selgub, et Jeesus puutus demoniseeritutega kokku ja kõneles deemonitest sagedamini kui headest inglitest. Sünoptilistes evangeeliumides on palju lugusid ja viiteid deemonitest vaevatud olemisele ja eksortsismidele, teadaolevalt 63. See tähendab, et Uues Testamendis on palju deemoniseeritud inimesi, kes toodi Jeesuse juurde, kes ajas vaimud välja ja tegi kõik haiged terveks. See, et see oli tavaline, ilmneb asjaolust, et kuut juhtumit kirjeldatakse üksikasjalikult ja et demoniseeritute ravimisele on kolm üldist soovitust. Üldiselt avalduvad kurjast vaimust vaevatutel mitmesugused füüsilised ilmingud. Demoniseerimine võib põhjustada vägivaldset hullumist (Mt 8:28), kõnevõime kaotust (Mt 9:32) või kuulmise kaotust (Mk 9:25), pimedust (Mt 12:22), epilepsiat (Lk 9:39) ja kalduvust enesehävitamisele (Mt 17:15)
Uues Testamendis on deemoniseeritud olemise puhul kasutatud nii mitmuse kui ka ainsuse vormi ning oli tavapärane, et demoniseeritud inimene oli korraga mitme deemoni mõju all. Kõige tähelepanuväärsemalt on mitme deemoni valduses olemist täheldatud Luuka evangeeliumis, kus osutati välja, et „mõned naised, kelled tema oli terveks teinud kurjadest vaimudest ja tõbedest: Maarja, keda hüütakse Magdaleenaks, kellest seitse kurja vaimu oli välja läinud,“ (Lk 8:2). Kui inimest valdas deemon, ei saanud tema ja deemonite häält alati eristada.
Kõik kolm sünoptikut nõustuvad, et deemonite väljaajamine oli Jeesuse teenistuse kõige olulisem ja tähelepanuväärsem aspekt, sest Jeesuse võim deemonite üle oli kui tõestus selle kohta, et Jumala riik oli tunginud praegusesse maailmakorda Seetõttu ei olnud Jeesuse eksortsismid üksnes üksikud kaastundlikud juhtumid pahatahtlike jõudude poolt allasurutud inimeste vastu, vaid otsene vastasseis vaenlase kuningriigiga. Need näitasid Jumalariigi jõudu ja kohalolu. Deemonite väljaajamist nähakse kui kuningriigi saabumise üht kõige kontrollitavamat näitajat.
Markuse evangeeliumi (1:27-28) järgi sai Jeesus esmakordselt tuntuks eelkõige eksortsisti, mitte tervendajana: „„Mis see siis on? Kas uus meelevallaga õpetus? Tema vaid käsutab rüvedaid vaime, ja need kuulavad tema sõna!” Ja kohe levis kuuldus temast kõikjale kogu Galilea ümbruskonda.“
Lutski igavese kuulsuse memoriaal
Lutski igavese kuulsuse memoriaal on memoriaakompleks Lutskis.
Tšervonohrad
Tšervonohrad (ukraina keeles Червоноград; kuni 1951. aastani Kristanopol; ukraina keeles Кристинопіль; poola keeles Krystynopol) on oblastilise alluvusega linn Ukrainas Lvivi oblastis, Tšervonohradi rajooni halduskeskus.
Tšervonohrad asub Lvivist 62 km põhja pool Bugi jõe ääres. Poola piir jääb linnast umbes 9 km kaugusele.
Tšervonohradi majanduses on tähtsaimal kohal kivisöe kaevandamine.
Ajalugu
Asula on rajatud 1692. aastal. 1772. aastal läks Kristanopol Esimese Poola jagamise tagajärjel Habsburgide Austria keisririigi võimu alla. 1919–1939 oli Kristanopol Poola koosseisus. Teise maailmasõja ajal hõivasid Saksa väed 1939. aasta septembris linna, mis läks vastavalt Molotovi-Ribbentropi pakti salaprotokollidele Saksamaa võimu alla kindralkubermangu osana. Punaarmee hõivas linna 18. juulil 1944, kuid linn jäi edasi Poola koosseisu. 15. veebruaril 1951 anti Kristanopol vastavalt Nõukogude Liidu – Poola vahelisele lepingule üle Nõukogude Liidule. Linna uueks nimeks sai Tšervonograd.
1. augustil 1990 sai Tšervonograd Nõukogude Liidus esimeseks linnaks, kust Vladimir Lenini monument eemaldati.
Uusbütsantsi stiil
pisi|[[Mereväe Püha Nikolause katedraal Venemaal Kroonlinnas valmis aastatel 1903–1913. Arhitekt Vassili Kosjakov]] pisi|[[Püha Savva kirik Serbias Belgradis valmis aastatel 1935–2004. Arhitektid Aleksandar Deroko ja Branko Pešić]]
Uusbütsantsi stiil ehk neobütsantsi stiil oli Bütsantsi stiili eeskujuks võttev ja matkiv historitsistlik arhitektuuristiil.
Uusbütsantsi stiili kasutati enamasti sakraalsete ja avalike hoonete projekteerimisel. See sündis Lääne-Euroopas 1840. aastatel ja jõudis sajandi viimasel veerandil Venemaa Keisririiki, maailmasõdade vahelisel ajal rakendati seda eraklikult ka Jugoslaavias. Lisaks on stiil peamiselt levinud Venemaa õigeusu kiriku mõjuväljas olnud Ida-Euroopa äärealadel Ukrainas ja Valgevenes, vähesel määral Baltimaades (sealhulgas Poolas) ning suuremal määral Balkani maades (sealhulgas Kreekas) ja Kaukaasias (enamasti Gruusias).
Uusbütsantsi arhitektuur sisaldab Bütsantsi stiili elemente, mis on seotud õigeusu arhitektuuriga, mis pärineb 5.–11. sajandist, eriti Konstantinoopolist (vt Hagia Sophia) ja Ravenna eksarhaadist.
Uusbütsantsi stiil Eestis
pisi|[[Narva Issanda Ülestõusmise peakirik]] Eestis on uusbütsantsi stiili ainus näide aastatel 1890–1898 arhitekt Paul Alischi projekti järgi ehitatud Issanda Ülestõusmise peakirik Narvas.
Türgi suursaatkond Tallinnas
Türgi suursaatkond Tallinnas on Türgi diplomaatiline esindus (suursaatkond) Tallinnas. Suursaatkond avati oktoobris 2001. thumb|Narva mnt 30, Türgi suursaatkonna hoone Tallinnas Tegutseb ka Eesti suursaatkond Ankaras.
Limbaži Suurjärv
Limbaži Suurjärv (läti keeles Limbažu Lielezers, ka Svētezers või Lielezers) on järv Lätis Limbaži piirkonna Limbaži linnas ja Limbaži vallas.
Järv asub Põhja-Vidzeme biosfääri kaitsealal. Järve põhjakaldale jääb Limbaži linn. Põhjast voolab välja ka Dūņezersi järve suubuv Donaviņa. .
Järv asub merepinnast 49,6 meetri kõrgusel. Selle pindala on 2,564 km². Järve kaldad on valdavalt madalad ja kaldataimestikuga kaetud, lõuna-ja idakallas on kõrgemad. Kaldataimestiku riba on 10-30 meetri laiune, seal kasvavad kõkjad, penikeeled, vesikatk, kardhein ja vesikupud. Järv on veelindude pesitsemispaigaks, seal elutseb laukusid, tuttpütte, luikesid ja parte. Kirdekallas on heakorrastatud, seal asuvad laste mänguväljakud, spordiplatsid, paadisillad, võrkpalliväljakud. Seal asub ka olümpiaspordikeskuse „Limbaži“ treeningbaas. Järve kaldal on linnuvaatlustorniga 3,6 kilomeetri pikkune loodusrada.
Põhi on liivane ja mudane, kaldalähedastel aladel leidub ka detriiti. Sügavaim koht asub Buķise talu juures.
Pada asulakoht
Pada asulakoht on rauaajast pärinev asulakoht Lääne-Virumaal Padaoru idakaldal. Asulakoht paikneb ümber Pada linnamäe, selle põhja-, ida- ja lõunaküljel. Asulakoha ala on kaitse all kolme eraldi arheoloogiamälestisena: asulakoha põhjaosa Tallinna-Narva maanteest põhjas, kalmistu ja asulakoha lõunaosa.
Asulakoha leiumaterjal pärineb 7.–11. sajandist. Hiljem, 12.–13. sajandil on asulakoha idaosa kasutatud kalmistuna (Pada kalmistu).
Charles Édouard Guillaume
pisi| Charles Édouard Guillaume (15. veebruar 1861 Fleurier – 13. mai 1938 Sèvres) oli Šveitsi füüsik.
Ta sai doktorikraadi Zürichi polütehnikumist ning teenis seejärel lühikest aega armees ohvitserina. Aastal 1883 asus ta tööle Rahvusvahelises Kaalude ja Mõõtude Büroos. Aastatel 1915–1936 oli ta büroo direktor ning seejärel kuni surmani audirektor.
Charles Édouard Guillaume uuris raua ja nikli sulameid ning avastas anomaalseid omadusi, mis olid kasulikud eelkõige mõõteriistade materjalide puhul. Ta leiutas täpsete mõõteriistade valmistamiseks kasutatava üliväikese joonpaisumisteguriga invari ja temperatuurist peaaegu sõltumatu elastsusmooduliga elinvari.
Frank Aarebrot
thumb Frank Aarebrot (19. jaanuar 1947 – 9. september 2017) oli norra politoloog.
Ta oli õppejõud Bergeni ülikoolis (alates 1977. aastast) ja Örebro ülikoolis. Norras oli ta tuntud poliitikakommentaatorina.
Aastatel 1969–1976 õppis ta Yale'i ülikoolis ja Michigani ülikoolis ning sai poliitikakandidaadi kraadi.
Tšehhi suursaatkond Tallinnas
Tšehhi suursaatkond Tallinnas on Tšehhi diplomaatiline esindus (suursaatkond) Tallinnas, Lahe tänav 4. Suursaatkond avati mais 2000.
Tegutseb ka Eesti suursaatkond Prahas.
Lümandu maastikukaitseala
pisi|Lümandu allikad kevadel Lümandu maastikukaitseala on maastikukaitseala Rapla maakonnas Kohila vallas Lümandu külas ning Harju maakonnas Saue vallas Tagametsa külas ja Saue vallas Kohatu külas. Kaitseala pindala on 106,3 ha.
Maastikukaitseala on moodustatud 1981. aastal kaitse alla võetud maastiku üksikelemendi (Lümandu allikad) ja 1988. aastal loodud Lümandu botaanilise kaitseala baasil. Kaitsealalt saab alguse Vasalemma jõgi.
Vööndid
Maastikukaitseala jaguneb vööndideks:
Osamu Taninaka
Osamu Taninaka (jaapani keeles 谷中 治 Taninaka Osamu; sündinud 24. septembril 1964 Tokyos) on Jaapani endine jalgpallur, ründaja.
Koondisekarjäär
Jaapani jalgpallikoondises mängis ta aastatel 1984–1986 3 mängu.
Tiiu Aareleid
Tiiu Aareleid (sündinud 3. novembril 1946) on eesti onkoloog.
Aastatel 1965–1971 õppis ta Tartu Riikliku Ülikooli arstiteaduskonnas ja lõpetas cum laude.
Ta on töötanud Tartu Vabariiklikus Kliinilises Haiglas, Tervishoiu Ministeeriumi Arvutuskeskuses, Eksperimentaalse ja Kliinilise Meditsiini Instituudis, Eesti Onkoloogiakeskuses. Alates 2003. aastast töötab ta Tervise Arengu Instituudis.
2015. aasta Giro d'Italia
2015. aasta Giro d'Itaalia on 98. Giro d'Italia, mis toimus 9. maist 31. maini. Velotuur algas San Lorenzo al Marest 17,6 km meeskondliku temposõiduga ja lõppes Milanos 185 km pikkuse grupisõiduga. Velotuuri võitis hispaanlane Alberto Contador (Team Tinkoff-Saxo), kellele järgnesid itaallane Fabio Aru ja hispaanlane Mikel Landa (mõlemad Astana). Punktiarvestuses võitis Giacomo Nizzolo (Trek Factory Racing), mägedearvestuses Giovanni Visconti (Movistar) ja noorratturite arvestuses Aru. Kiireim meeskond oli Astana, kes võitis ka võistkondliku punktiarvestuse.
Võistkonnad
Seekordsel velotuuril osales 197 ratturit 22 meeskonnast. Ainsana osales 8 ratturiga Team LottoNL-Jumbo, George Bennetti loobumise tõttu.
Etapid
Kavas oli 21 etappi. Etapid olid jagatud kolme kategooriasse, lisaks üks meeskondlik ja üks individuaalne temposõit. Kahe etapi finiš asus Šveitsis.
Muudatusena oli seekord kavas taas kaks puhkepäeva ning velotuur algas laupäeval.
U Thant
pisi|U Thant (1963) Maha Thray Sithu U Thant (birma keeles ဦးသန; 22. jaanuar 1909 – 25. november 1974) oli Birma diplomaat ja Ühinenud Rahvaste Organisatsiooni kolmas peasekretär.
Ühinenud Rahvaste Organisatsiooni peasekretärina oli U Thant teenistuses aastail 1961 kuni 1971. U Thant valiti ÜRO peasekretäriks pärast eelmise peasekretäri Dag Hammarskjöldi hukkumist lennuõnnetuses.
Metall-lõng
Ainult metallist lõngad
Ainult metallist lõngad jaotatakse kahte põhitüüpi. Niidina kasutatakse kas õhukeseks valtsitud metalli riba (saksa keeles Plätt, Lahn või Plasch, inglise keeles metal strip), mis võib olla ka säbruliseks või laineliseks valtsitud või spiraali keeratud metallriba või -traati (kantill).
Ajaloolistes tekstiilides enim kasutatud metallid on kuld ja hõbe, vähem vask, kasutatud on ka nende sulameid ja ülekuldamist. Vasesulamitele on sageli lisatud tsinki.
Metalli ja orgaanilise komponendiga lõngad
Metall-lõngu, milles on kombineeritud orgaanilisest kiust südamik ja metalliriba, on samuti mitut tüüpi:
Orgaanilisest materjalist alus metallile võib olla tselluloosist (paber) või loomne (nahk, pärgament, loomasool) ja kiud, mille ümber on metallikomponent keritud, võib olla samuti loomse päritoluga, nagu siid või hobusejõhv, või taimse päritoluga, nagu lina, puuvill või kanepikiud.
Alates 20. sajandist on metall-lõnga alusena kasutatud ka tehiskiude ja metallina alumiiniumi.
Leptotyphlops kafubi
Leptotyphlops kafubi on ahassuumadulaste sugukonna maoliik.
Gaubės
Gaubės on küla Leedus Skuodase rajoonis Mosėdise vallas Bārta jõe ääres.
Külla ulatub osaliselt Natura 2000 ala Mosėdise ümbruskond. Külas on Gaubėse kalmistu.
Muinsuskaitse all on üks majapidamine, kus on säilinud vana taluarhitektuuri näidistena elumaja ja ait. Ka on kaitse all votiivkabel neitsi Maarja kujutise ja ehisristiga, ja teine votiivkabel Jan Nepomucký kujuga.
Gerard Kuiper
Gerard Peter Kuiper (7. detsember 1905 – 23. detsember 1973) oli Hollandi – Ameerika Ühendriikide astronoom, selenograaf ja planetoloog.
Ta sai Ameerika Ühendriikide kodanikuks 1937. aastal. Kuiper avastas Uraani kaaslase Miranda ja Neptuuni kaaslase Nereidi. Kuiper avastas ka, et Marsi atmosfääris leidub süsihappegaasi ja Titani atmosfäär koosneb metaanist. Kuiperit peetakse ka tänapäevase planetoloogia rajajaks.
Kuiper töötas enamiku oma karjäärist Chicago Ülikoolis ning seal töötades juhendas ta Carl Sagani doktoritööd.
Kuiperi järgi on nimetatud Kuiperi vöö.
Katre Kõvask
Katre Kõvask (sündinud 8. oktoobril 1975) on eesti ärijuht. Katre Kõvask lõpetas 1998. aastal Tartu Ülikooli majandusteaduskonna välismajanduse ja turunduse erialal.
Kõvask on ka ökojäätist tootva ettevõtte La Muu nõukogu liige ja MTÜ Estonian Golf and Country Clubi president.
Augustist 2019 töötas Kõvask Tallink Grupi rahvusvahelise kaldakaubanduse juhina, kellena ta vastutas Tallinki ja tütarettevõtete rahvusvahelise kaldakaubanduse strateegia välja töötamise ja elluviimise eest, kaldakaubanduse äri- ja tootmiskontseptsioonide eest, kalda tootmisüksuste eest, kaldakaubanduse müügipunktide ja –üksuste eest, juhtis frantsiiside omandamist ning tegeles Tallinki tegevuste laiendamisega rahvusvaheliselt. 20. juulil 2022 teatati, et Kõvask lahkub Tallink Grupist.
Pełczyce
Pełczyce (saksa Bernstein) on linn Poolas Lääne-Pomorze vojevoodkonnas Choszczno maakonnas, Pełczyce valla halduskeskus. Pełczyce asub Choszcznost umbes 16 km edelas.
Bernstein sai linnaõigused 1290. aastal. Kuni 1945. aastani kuulus Saksamaa koosseisu.
Kaoseteooria
Kaoseteooria on matemaatika haru, mis uurib deterministlike võrranditega kirjeldatavate keerukate dünaamiliste süsteemide korrapäratut, juhusliku protsessiga sarnanevat käitumist. Kaoseteooria on valdkondade ülene teooria, milles väidetakse, et kaootilise komplekssüsteemi näivalt juhusiku käitumise taga peituvadː süsteemne alustruktuur, pidev tagasiside, kordused, enesesarnasus, fraktalid ja iseorganiseeruvus. Liblikaefekt kirjeldab kuidas deterministliku mittelineaarse süsteemi ühe oleku väike muutus võib kaasa tuua suure erinevuse süsteemi hilisemas olekus ehk süsteem on äärmiselt tundlik algtingimuste suhtes. Tuntud reaaleluline metafoor antud süsteemide piltlikustamiseks on ütlusː "liblika tiivalöök Brasiilias võib tekitada orkaani Texases".
Ajalugu
Üks esimesi dünaamilise süsteemi kaootilisuse avastajaid oli Henri Poincaré. 1880 kolme keha probleemi uurides leidis ta, et gravitatsioonijõuga seotud kolme keha süsteemis on peale perioodiliste orbiitide olemas ka mitteperioodilised, n-ö kaootilised orbiidid. Üks tänapäevase kaoseteooria loojaid on USA matemaatik ja meteoroloog Edward Norton Lorenz (1917–2008). Tema sõnastas 1960. a-tel nn liblikaefekti: väga väikesed algandmete muutused võivad kutsuda esile täiesti erinevad lõpptulemused. Tänapäeval on kaoseteooriast kujunenud oluline teadusharu, millel on oma seaduspärasused ja mida rakendatakse peaaegu kõigis valdkondades.
Island 2014. aasta taliolümpiamängudel
Islandit esindasid meestest Einar Kristinn Kristgeirsson, Brynjar Jökull Guðmundsson ja Sævar Birgisson ning naistest Helga María Vilhjálmsdóttir ja Erla Ásgeirsdóttir.
Olümpiamängude avatseremoonial kandis Islandi lippu murdmaasuusataja Sævar Birgisson. Islandi koondis tuli avatseremoonial staadionile 30. riigina Iirimaa järel ja Hispaania ees.
Islandi sportlaste parimaks tulemuseks jäi Helga María Vilhjálmsdóttiri 29. koht naiste ülisuurslaalomis.
3. operatiivotstarbeline brigaad
3. polkovnik Petro Bolbotšani nimeline operatiivotstarbeline brigaad (3-тя бригада оперативного призначення імені полковника Петра Болбочана) on Ukraina rahvuskaardi väeüksus lisanimetusega Spartan.
Ajalugu
Praegust nime kannab alates 2020. aastast.
Kaarel Salev
Kaarel Salev (aastani 1935 Karl Sik, 9. august 1905 Härjanurme vald, Tartumaa – 28. august 1941 Soome laht) oli eesti metsateadlane.
Elulugu
Kaarel Salev oli kooliõpetaja poeg.
Lõpetas 1924 Tartu Poeglaste Reaalgümnaasiumi. 1930. aastal lõpetas Tartu Ülikooli põllumajandusteaduskonna metsaosakonna, 1936. aastal sai metsateaduse magistriks metsakasutuse erialal ''mag. rer. for.'', kaitstes magistritöö "Ajauurimusi meie okaspuumetsade ülestöötamisel" (Tartu, 1937).
Oli 1926–1930 (suvekuudel) Tartu Ülikooli õppe- ja katsemetskonna ajutine abijõud, asunike metsahindaja ja Metsakorralduse Büroo maamõõtja. 1929–1930 teenis kaitseväes, 1930–1931 Kaitseministeeriumi metsakorraldaja, 1931–1932 Loobu metskonna abimetsaülem, 1932–1936 Voltveti Metsakooli õpetaja, 1936–1939 Voltveti katsemetskonna metsaülem, 1939–1940 Riigimetsade Valitsuse eriteadlane, 1940–1941 metsakasutuse osakonna juhataja. Mobiliseeriti 1941 Punaarmeesse, hukkus taganemisel Eestist.
Teadustöö
Uurimusi metsa uuendamisest, metsakasutusest ja ülestöötamisest. Üle 10 teadustrükise.
Pivašiūnai vald
Pivašiūnai vald (leedu keeles Pivašiūnų seniūnija) on 2. järgu haldusüksus (vald) Leedus Alytuse rajooni territooriumil.
Valla pindala on 108 km². 2011. aasta seisuga elas vallas 1653 inimest. Valla keskus on Pivašiūnai küla. Vallamaja asub aadressil Trakų g. 51, vallavanem on Rima Čelkonienė.
pisi|Vallamaja pisi|Eigelonys pisi|Kedonys pisi|Mikalavas pisi|Skraičionys pisi|Tabalenka
Regulus
pisi|Regulus Regulus (ka Alpha Leonis, α Leonis, Alpha Leo ja α Leo) on heleduselt tähistaeva 21. täht ja Lõvi tähtkuju heledaim täht.
2016. aastal moodustatud IAU Tähenimede töögrupp määras juulis 2016 Reguluse tähe ametlikuks nimeks.
Dobrzeń Wielki
Küla on esmamainitud 1228. aastal.
Toolse linnamägi
Toolse linnamägi on muinaseesti linnamägi Lääne-Viru maakonnas Haljala vallas Rutja külas Linnamäe talu maadel
Kirjeldus
Toolse linnamägi asetseb Toolse jõgi idakaldal panganeemikul. Huvitav on see, et linnamäel on kaks eriaegset kaitsesüsteemi. Hilisem kaitsesüsteem kulgeb lääneküljele pöörduvast otsavallist. Selle valli kõrgus siseküljel on 6 m ja välisküljel 10 m. Vallide ehituseks oli kasutatud kive. Õueala pindala on 1000 ruutmeetrit.
Varasema perioodi kaitsesüsteemi vall asetseb eelmisest 12 m eemal väljapoole. Vallide kõrgus on enamasti 2 m. Varasemal järgul hõlmas õueala 2500–3000 ruutmeetrit.
Linnuses kahe ajajärgu kasutusajaks on dateeritud 9.–13. sajandisse.
Shrewsbury
Shrewsbury on Inglismaal asuva Shropshire'i krahvkonna pealinn.
Linnast voolab läbi Severni jõgi ja 2011. aasta rahvaloenduse järgi elab seal 71 715 inimest.
Shrewsbury's sündis Charles Darwin.
Easy Living
Easy Living on 1994 asutatud Eesti ansambel.
Zenkō Suzuki
pisi|Suzuki Zenkō (1981) Zenkō Suzuki (jaapani keeles 鈴木 善幸 Suzuki Zenkō; 11. jaanuar 1911 Yamada, Iwate prefektuur – 19. juuli 2004 Tōkyō) oli Jaapani poliitik.
Ta sündis Yamadas Iwate prefektuuris. Ta lõpetas aastal 1935 Tōkyō Mereteaduse- ja Tehnoloogiaülikooli. Ta on olnud juhtivatel positsioonidel jaapani kalatööstuslikes organisatsioonides.
Pärast Teist maailmasõda lülitus ta aktiivsesse poliitikasse. Ta astus Jaapani sotsialistlikku parteisse, ta valiti selle partei ridades aastal 1947 parlamenti. Aastal 1948 läks ta üle Jaapani liberaalsesse parteisse (mis aastal 1955 formeerus Jaapani Liberaaldemokraatlikuks Parteiks) ja seejärel on kogu tema karjäär olnud seotud Jaapani Liberaaldemokraatliku Parteiga. Ta oli aastatel 1965–1966 tervishoiu- ja sotsiaalminister Eisaku Satō kabinetis ja aastatel 1976–1977 metsandus- ja maavaldusminister Takeo Fukuda kabinetis. Ta on täitnud Jaapani Liberaaldemokraatlikus Parteis juhtivaid kohti.
17. juulist 1980 kuni 27. novembrini 1982 oli ta Jaapani peaminister.
Zenkō Suzuki suri 19. juulil 2004 Tōkyōs Jaapani Rahvusvahelises Meditsiinikeskuses kopsupõletikku.
Isiklikku
Tema tütre Chikako abikaasa Tarō Asō oli Jaapani peaminister aastatel 2008–2009, ka poeg Shun'ichi Suzuki on poliitik.
Leonid Habarov
Leonid Vassiljevitš Habarov (sündinud 8. mail 1947 Kurgani oblastis Šadrinskis) on Nõukogude ja Vene sõjaväelane, Afganistani sõja veteran, erupolkovnik.
Noorelt tegeles Habarov poksiga. Kui ta sai sõjaväeteenistuse-ealiseks, soovis ta astuda lennukooli, aga teda ei võetud vastu tervislikel põhjustel: poksijana oli ta murdnud ninavaheseina ja sellepärast ei kõlvanud lenduriks. Seetõttu otsustas ta astuda Rjazani dessantväelaste kooli. Kuigi tema kui spordis mõningat edu saavutanud noormees võinuks sellesse kooli ka niisama sisse astuda, otsustas ta enne seda läbida kohustusliku ajateenistuse, mis kulges Balti ja Moskva sõjaväeringkonnas.
Just tema õhudessantpataljon ületas esimesena 40. armee koosseisus Afganistani Demokraatliku Vabariigi piiri ja hõivas pärast 450-kilomeetrist rännakut kaotusi kandmata strateegiliselt tähtsa Salangi mäekuru. Olles kapteni auastmes, sai temast esimene Nõukogude Liidu komandant koha peal.
Pärast erruarvamist juhtis ta Uurali Riikliku Tehnikaülikooli sõjatehnilise hariduse ja julgeoleku instituuti.
Habarov vahistati 19. juulil 2011, kahtlustatuna "relvastatud mässu organiseerimises ja teiste inimeste õhutamises terrorismile".
Läbiotsimise käigus konfiskeeriti Habarovi valdusest lõhkeainet, relvi, narkootikume ja ekstremistlikku kirjandust. Lõhkeaineks olid mitmesugused padrunid, mis pärinesid Afganistani sõja ajast ja mida Habarov suveniiridena oma kirjutuslaual hoidis. Relvaks oli käsitsi valmistatud mõõk, mille Habarovile oli 2000. aastate alguses kinkinud tollane kaitseminister Sergei Ivanov. Narkootiliseks aineks olid sõjaväelastele mõeldud esmaabipakist pärit valuvaigistid, mis olid juba aastate eest aegunud. Ekstremistlikuks kirjanduseks oli Vladimir Kvatškovi raamat "Ohtlik truuduse tõttu Venemaale", mille autor 2012 mõisteti 13 aastaks range režiimiga kolooniasse mässu õhutamise ja terrorismi süüdistusega. See raamat on Venemaal vabalt müügil ega kuulu föderaalsesse ekstremistlike materjalide loendisse.
SRÜ maades on toimunud miitinguid Habarovi toetuseks ja tema kinnipidamise vastu. Pahameelt tema vahistamise üle on väljendanud väga lahknevate poliitiliste vaadetega isikud, näiteks presidendikandidaadid Leonid Ivašov ja Gennadi Zjuganov ning sellised tuntud poliitikategelased nagu Andrei Illarionov, Andrei Saveljev, Maksim Ševtšenko, Aleksei Dõmovski, Maksim Kalašnikov, Irek Murtazin, Mihhail Deljagin, Ašot Jegjazarjan, Aleksandr Hartšikov ja Dmitri Putškov.
Yasuhiko Okudera
Yasuhiko Okudera (jaapani keeles 奥寺 康彦 Okudera Yasuhiko; sündinud 12. märtsil 1952 Kazunos) on Jaapani endine jalgpallur, poolkaitsja.
Ta sündis aastal 1952 Kazunos (asub Akita prefektuuris).
Koondisekarjäär
Jaapani jalgpallikoondises mängis ta aastatel 1972–1986 32 mängu ja lõi 9 väravat.
Hilton Garden Inn Tirana
Hilton Garden Inn Tirana on hotell, mis asub Tiranas Albaanias, Lana jõe kaldal ja 18 kilomeetri kaugusel lennujaamast.
Hotell kuulub Hilton Garden Inni brändi, mis omakorda kuulub Hilton Worldwide'i hotellikontserni. Tegu on ainukese Hilton Worldwide hotelliketti kuuluva hotelliga Albaanias.
Burley Griffini järv
Burley Griffin on paisjärv Austraalia pealinnas Canberras. Järv tekkis aastal 1963, kui kesklinna ja Parlamentaarse kolmnurga vahelt läbi voolanud Molonglo jõgi üles paisutati. Järv kannab Canberra linnaplaneeringut juhtinud Ameerika Ühendriikide arhitekti Walter Burley Griffini järgi.
Griffin kujundas järve paljude geomeetriliste motiividega, nii et tema kujunduse teljed joondusid piirkonna looduslike vaatamisväärsustega. Valitsus muutis aga tema esialgseid plaane ja töödega enne tema lahkumist Austraaliast 1920. aastal sisuliselt ei alustatud. Griffini ettepanekute elluviimist lükkasid veelgi edasi suur depressioon ja teine maailmasõda ning planeerimine jätkus alles viiekümnendatel. Pärast poliitilisi vaidlusi ja muude väljapakutud variantide kaalumist alustati 1960. aastal peaminister Robert Menziesi toetusel väljakaevamistöödega. Pärast sildade ja paisude valmimist suleti paisud 1963. aasta septembris, põua tõttu saavutati järve planeeritud veetase aga alles 1964. aasta aprillis. Järv avati ametlikult 17. oktoobril 1964.
Järv asub linna ligikaudses geograafilises keskmes ning on Griffini esialgsete kavandite kohaselt pealinna keskpunkt. Järve kaldale on ehitatud arvukalt olulisi asutusi, nagu rahvusgalerii, rahvusmuuseum, rahvusraamatukogu, Austraalia Rahvusülikool ja ülemkohus; ka parlamendihoone asub seal lähedal. Peamiselt pargialadest koosnev ümbrus on linlaste seas populaarne aja veetmise koht, seda eriti soojematel kuudel. Kuigi järves ujumas eriti ei käida, kasutatakse seda paljude muude tegevuste jaoks, nagu sõudmine, kalapüük ja purjetamine.
Matt Grimes
pisi|Matt Grimes (2016) Matthew Jacob Grimes (sündinud 15. juulil 1995 Exeteris) on Inglismaa jalgpallur, kes mängib poolkaitsjana Inglismaa esiliiga klubis Swansea City.
2015. aasta jaanuaris liitus ta Inglismaa kõrgliigas mängiva Swansea Cityga. Üleminekusumma oli umbes 1,75 miljonit naelsterlingit. See oli Exeter City läbi aegade suurim müük. Kahel esimesel hooajal sai ta Swansea Citys väga vähe mänguaega. Hooaja 2015–16 teisel poolel mängis ta laenul esiliiga klubis Blackburn Rovers, hooajal 2016–17 esiliigas Leeds Unitedis ja hooajal 2017–18 League One'i klubis Northampton Town. Hooajal 2018–19 naasis ta Swansea City juurde. 2019. aastal valiti ta Swansea City aasta mängijaks.
Bribri keel
Bribri keel (ka talamanca keel) on tšibtša keelkonda kuuluv keel, mida räägitakse Kesk-Ameerikas.
Bribri keel on kõige sarnasem kabekari, maleku ja teribe keelega. Tähtsamad dialektid: ambure-katsi, coroma, salitre-cabagra.
Kõnelejate asuala
Bribri keelt kõneldakse Costa Rica lõunaosas, Limoni provintsis, Talamanca kantonis, Laris, Telires, Ureni jõgede aladel, Puntarena provintsis ja Buenos Aireses.
Kõnelejate arv
Kõnelejaid on umbes 11 000. L1 tasemel keele valdajaid on 2%-3%, L2 tasemel kirjaoskajaid on 50%. Bribri keel on aktiivses kasutuses, kasutatakse ka standardiseeritud kirjakeelt, kuigi see ei ole laialt levinud ega jätkusuutlik. Keelt räägivad igas vanuses inimesed, peamiselt kodudes. Bribri on ainuke Costa Rica põliskeel, mida õpetatakse kohalikes ülikoolides.
Keele struktuuri andmed
Bribri keeles on vokaalidel neli erinevat tooni: kõrge, tõusev, langev ja madal toon. Kirjakeeles märgitakse erinevaid toone ülakomadega. a- madal toon à- kõrge toon á- langev toon â- tõusev toon Bribri keel on toonikeel, mis tähendab seda, et mõned silbid hääldatakse kõrgema tooniga kui teised. Kui näiteks inglise keeles on tuntav erinevus selliste lausete vahel nagu „You see a man“ (Sa näed meest) ja „You see a man?“ (Kas sa näed meest?), siis Brbri keeles on sellised kõrged ja madalad toonid kasutusel peaaegu igas sõnas, mis annab keelele väga elava kõla. Samuti on keeles täishäälikute hääldamine nasaalselt ehk nina kaudu. Nendeks on: ã, ẽ, ĩ, õ, ũ.
Lisaks
Bribri keel kasutab ladina kirjaviisi. Bribri keel on toonikeel, mis tähendab seda, et samamoodi kirjutaud sõnade puhul määrab tähenduse kõrgus, mida märgitakse ülakomadega tähtede peal. Keeles on neli erineva kõrgusega tooni ning erinevaid toone kasutatakse peaaegu igas sõnas. Bribri keeles on keeruline ja huvitav numeraalide süsteem. Kasutatakse erinevaid numeraale, et viidata nimisõnadele, näiteks bötk- kaks liblikat, bök- kaks kivi, bötöm- kaks pulka.
Włoszczowice
Włoszczowice on küla Poolas Święty Krzyżi vojevoodkonnas 	Pińczówi maakonnas Kije vallas. Włoszczowice asub Pińczówist umbes 15 km põhjakirdes ja Kielcest ligikaudu 24 km lõunas.
Hilton Buenos Aires
Hotell avati 2000. aasta jaanuaris.
Jeruusalemma heebrea ülikool
pisi|Üks ülikoolilinnakuid Jeruusalemma Heebrea Ülikool (heebrea keeles האוניברסיטה העברית בירושלים ha'universita ha'ivrit birushalayim) on ülikool Iisraelis Jeruusalemmas; ühtlasi üks suurimaid ja tähtsamaid Iisraeli ülikoole.
Ülikool asutati 1918.
Ülikoolis õpib üle 22 000 üliõpilase (2008).
Aare Hõrn
pisi|püsti|Aare Hõrn (2012) Aare Hõrn (sündinud 9. augustil 1959 Antkruvas) on setu kultuuritegelane.
Tema eestvedamisel hakati 1994. aastal pidama iga-aastaseid Setu kuningriigi päevi. Aastatel 2000, 2007 ja 2018 valiti Hõrn kuningriigi ülemsootskaks. 2015. aastal oli ta Obinitsa soome-ugri kultuuripealinna projekti peakorraldaja, mille eest pälvis ka 2015. aasta välisministeeriumi kultuuripreemia. Ta on XI Seto Kongressil valitud Seto Kongressi Vanemate Kogu kultuuri ja hariduse töörühma liige.
1990. aastal oli ta koos helilooja Kuldar Singiga Setumaast kõneleva dokumentaalfilmi "Katõ ilma veere pääl" stsenarist. 2002. aastal valmis temast endast dokumentaalfilm "Kuningas üheks päevaks".
Epordwerk
Epordwerk on 2010 asutatud Eesti ansambel.
Vaimse tervise esmaabi
Vaimse tervise esmaabi on abi, mida osutatakse inimesele, kellel on tekkimas vaimse tervise probleem, kelle olemasolev vaimse tervise probleem süveneb või kellel on vaimse tervise kriis. Vaimse tervise esmaabi ei asenda professionaalset abi, kuid võimaldab oluliselt suurendada inimeste ringi, kes suudavad aidata, teha esimesed sammud paranemise teel ja seejuures vahel ka elu päästa.
Sarnaselt füüsilise tervise esmaabiga on vaimse tervise esmaabi andmine jõukohane igaühele, kes on end esmaabi põhimõtetega kurssi viinud ja läbinud vaimse tervise esmaabi koolituse. pisi|Vaimse tervise esmaabi logo. Eestis koolitavad vaimse tervise esmaabi andjaid Peaasi.ee meeskond ja Eesti Psühhosotsiaalse Rehabilitatsiooni meeskond.
Vaimse tervise esmaabi sammud
Vaimse tervise esmaabi koosneb viiest sammust:
1. samm
LOO KONTAKT: Eesmärgiks on sekkuda olukorda, kus võimalik abivajaja võib vajada vaimse tervise esmaabi/toetust.
2. samm
KUULA HOOLEGA: Eesmärgiks on julgustada abivajajat enda vaimse tervise olukorrast rääkima, et oleks võimalik inimese seisukorda hinnata ning et abivajaja saaks enda jaoks enda vaimse tervise seisukorda mõtestada.
3. samm
PAKU KINDLUSTUNNET: Eesmärgiks on olukorda normaliseerida pakkudes mitmekülgset toetust teabe, praktilise abi või üldise turvatunde näol.
4. samm
JULGUSTA TEGUTSEMA: Eesmärgiks on koos abivajajaga arutada erinevate toetusvõimaluste üle, nii professionaalse abi kui ka koheste enesetoetusvõtete osas.
5. samm
TOETA ISEENNAST: Eesmärgiks on pakkuda endale abistavas rollis olijana enesehoidu.
Anu Aaremäe
Anu Aaremäe (sündinud 20. aprillil 1974) on eesti moekunstnik ja kunstikriitik.
Haridus
Ta on õppinud Eesti Kunstiakadeemias moedisaini (lõpetas 1996. aastal ).
Tegevus kunstnikuna
Töötanud nii filmide kui ka teatrilavastuste kostüümikunstnikuna. Aastatel 2007–2009 oli mitme eesti filmi (dokumentaalfilm "Nipernaadit otsimas", 2007; "Magnus", 2007; "Soovide puu", 2008 jm) kostüümikunstnik, kostümeerija või jumestuskunstnik.
Näitlejana teinud pisirolle filmides "Magnus" (2007) ja "Klass - Elu pärast" (2010).
Tegevus kunstikriitikuna
Ta on töötanud Delfi Naistelehe moeajakirjanikuna ning teinud kaastööd paljudele muudele ajakirjandusväljaannetele. Tema kultuuriteemalisi artikleid on ilmunud näiteks ajalehtedes Postimees, Eesti Ekspress, Eesti Päevaleht, Meie Meel ja KesKus ning ajakirjades Marie Claire, Kodukiri, Mood, Stiil jm.
Jevgeni Bokarjov
Jevgeni Bokarjov (vene keeles Евгений Алексеевич Бокарёв; 25. veebruar (vkj 12. veebruar) 1904 Sredni Jegorlõki küla, Stavropoli kubermang (tänapäeval Rostovi oblast) – 11. märts 1971 Moskva) oli vene keeleteadlane, dagestani keelte spetsialist ja esperantoloog.
1925. aastal lõpetas ta Rostovi Ülikooli ja töötas seejärel õpetajana.
Alates 1931. aastast töötas Bokarjov Dagestani Pedagoogilises Instituudis, kandidaadidissertatsiooni kaitses 1937. aastal. Aastatel 1941–1946 teenis Balti laevastikus. Alates 1956. aastast osales Nõukogude Liidu esperantoliikumises.
Alates 1946. aastast töötas ta vanemteadurina NSV Liidu Teaduste Akadeemia Keele ja Mõtlemise Instituudis (Институт языка и мышления АН СССР), alates 1950. aastast NSV Liidu Teaduste Akadeemia Keeleteaduse Instituudis. Lisaks oli ta aastatel 1952–1955 ajakirja Voprossõ Jazõkoznanija vastutav sekretär.
Elko maakond
thumb|Asend Nevada osariigis pisi|Elko maakonna kohtumaja Elkos Elko maakond (Elko County) on maakond USA-s Nevada osariigis. Geograafilised koordinaadid on 41°13' N, 115°35' W.
Maakonna halduskeskus ja suurim linn on Elko.
Maakonna pindala on 44 560 km², millest 90 km² moodustab veepindala.
Elanike arv oli 2010. aasta rahvaloenduse järgi 53,702. Aastal 2010 oli elanikke ja 2000. aastal 45 291.
Elko maakond on pindalalt USA neljas maakond. Põhjas piirneb maakond Idaho osariigiga ja idas Utah' osariigiga. Suure osa maakonnast moodustab Suur nõgu. Maakonna kõrgeim mägi on Ruby mägedes asuv Ruby Dome (3471 m). Maakonda läbib kiirtee Interstate 80, mis ühendab Salt Lake Cityt ja Sacramentot.
Ajalugu
Elko maakond moodustati 5. märtsil 1869 Landeri maakonna osast. Maakond on saanud nime maakonna halduskeskuse Elko järgi.
Rahvastik
2000. aasta rahvaloenduse andmetel oli Elko maakonnas 45 291 inimest, 15 638 leibkonda ja 11 493 perekonda.
Rahvastiku tihedus oli 1,09 in/km².
Elamuühikuid (housing units) oli 18 456 (keskmine tihedus 0/km²).
Rassiline koosseis oli järgmine:
Ladinaameeriklasi (sõltumata rassist) oli 19,73%.
15 638 leibkonna seas oli
Leibkonnas oli keskmiselt 2,85 inimest ja perekonnas keskmiselt 3,33 inimest.
Elanikud jagunesid ealiselt nii:
Ea mediaan oli 31 aastat.
Leibkonna aastasissetuleku mediaan 48 383 dollarit, perekonna sissetuleku mediaan 52 206 dollarit. Meeste sissetuleku mediaan oli 41 332 dollarit, naistel 24 653 dollarit. Sissetulek elaniku kohta oli 18 482 dollarit.
8,90% elanikkonnast ja 7,00% perekondadest elas allpool vaesuspiiri. Kogu elanikkonnast elas allpool vaesuspiiri 9,50% alla 18-aastasi ja 7,60% üle 65-aastasi.
Kaitsealad
pisi|Tüüpiline maastik peaaegu kogu Elko maakonnas
Ensümoloogia
Ensümoloogia (kreekakeelsest sõnast (eesliide en- tähendab ἐν, en, (ingl k in sees ja ζύμη, zýmē 'juuretis' + "logos" 'õpetus') on teadus ensüümidest ning nende struktuurist, kineetikast, funktsioonidest ja toimest organismidele.
Ensümoloogiaga tegelev teadlane on ensümoloog.
Ensümoloogia on tihedalt seotud paljude selliste teadusharudega nagu mikrobioloogia, geneetika, mullateadus jpt.
Varem on inglise keeles kasutatud nimetust "zymology", millega tähistati teadusharu, mis tegeles fermentatsiooni ja fermentide uurimisega.
Arkaadia park
Arkaadia park, ka Arkaadia aed (läti keeles Arkādijas dārzs), on park Riias Daugava vasakkaldal Torņakalnsi asumis.
Park kannab Arkaadia nime alates 1911. aastast.
Peep Aaviksoo
Peep Aaviksoo (sündinud 18. augustil 1956 Tartus) on eesti tippjuht ja poliitik, endine korvpallur.
Ta on lõpetanud Tartu Miina Härma nimelise 2. keskkooli 1974. aastal.
Kaheksa-aastaselt läks ta Eesti Põllumajanduse Akadeemia spordikooli korvpallitrenni. Ta kuulus kõigi vanuseklasside Eesti noortekoondisse ja hiljem ka täiskasvanute koondisse.
Aastatel 1974–1979 õppis Aaviksoo Tartu Riikliku Ülikoolis kehakultuuri (lõpetas). Ta tuli Tartu Riikliku Ülikooli meeskonnaga neli korda Eesti meistriks. 1977. aastal sai temast NSV Liidu meistersportlane. Ta on mänginud Tallinna Kalevis, Ehitajas ja Riia ASK-s.
1980. aastast töötas ta Harju KEK-is.
1989 astus ta EBS-i, mille lõpetas ärimagistrina (MBA). Õpingute vältel viibis ta Ameerika Ühendriikides San Franciscos McLaren Business Schoolis ja töötas California ettevõtetes.
Aaviksoo on töötanud Eesti Loto arendus- ja turundusdirektorina, 1996. aastast AS Norma peadirektori ja juhatuse esimehena, 1999–2004 AS EMT peadirektori ja juhatuse esimehena.
Aaviksoo on Reformierakonna liige alates 2004. aastast. Sel aastal valiti ta Tallinna volikokku. 14. oktoobril 2004 nimetas Tallinna volikogu ta Tallinna abilinnapeaks, kelle ülesanne on vastutada kommunaalmajanduse eest. Ta töötas sel kohal 2005. aastani.
Aaviksoo on olnud Eesti korvpalliliidu president.
Peep Aaviksoo vanem vend on poliitik ja füüsik Jaak Aaviksoo.
Katja Kettu
thumb|Katja Kettu Turu Raamatumessil 2011 Katja Kettu (endine nimi Katja Heikkinen ; sündinud 10. aprillil 1978 Rovaniemis) on soome kirjanik.
Eesti suursaadik Lätis
Eesti suursaadik Lätis on Eesti volitatud suursaadik Lätis. Suursaadik resideerib Eesti suursaatkonnas Riias.
Katja Kettu
Ta lõpetas 2001. aastal Turu Kunstiakadeemia (kutsekõrgkooli) animatsiooni erialal. Ta on õppinud Tampere ülikoolis soome kirjandust ja meediat.
Tema teostest on eesti keeles ilmunud aastal 2011 "Keevitaja" (originaalpealkirjaga "Hitsaaja", tõlkija Kadri Jaanits), aastal 2012 "Ämmaemand" (originaalpealkirjaga "Kätilö", tõlkija Kadri Jaanits) ja aastal 2016 "Ööliblikas" (originaalpealkirjaga "Yöperhonen", tõlkija Kadri Jaanits).
Artur Salf
Artur Salf (ees- ja perenime rööpvormid:, 4. november 1873, Veriora vald, Võrumaa – 22. august 1937, Tallinn) oli Eesti sõjaväelane, -teadlane ja -ajaloolane.
Elulugu
Artur Salf oli talupidaja poeg.
Lõpetas 1896 Peterburis jalaväe junkrukooli ja 1906 Nikolai Kindralstaabi Akadeemia. Teenis tsaariarmees, sai 1915 polkovniku auastme. Oli 1914–16 Vene I armee juhataja kindral Paul von Rennenkampfi käsundusohvitser ja armee luureosakonna ülem, 1916. aastast 143. jalaväepolgu, 36. jalaväediviisi ja XIX korpuse ülem. 21. novembril 1917 ülendati kindralmajoriks. Jaanuaris 1918 juhatas ajutiselt 3. armeed, sama aasta veebruaris astus Vene vabatahtlike armeesse, kus teenis staabiohvitserina. Naasis Eestisse (Konstantinoopoli kaudu) novembris 1921. Oli 1921–22 sõjaministri kindralmajor Jaan Sootsi vanem käsundusohvitser (algul polkovniku, hiljem koloneli auastmes), 1923–27 Eesti Sõjakooli õppejõud ning (samal aastal moodustatud) Sõjaväe Ühendatud Õppeasutuste (aastast 1925 Kõrgem Sõjakool) ülema abi õppetöö alal ja taktika õppejõud. 1927–28 sõjaministri kindralmajor Nikolai Reeki käsundusohvitser, aastast 1928 erus.
Komplekssüsteem
Komplekssüsteem on süsteem, mis koosneb mitmest osast või alamsüsteemist, mis interakteeruvad omavahel (tüüpiliselt) mittelineaarselt. Komplekssüsteemidele on iseloomulik, et süsteemi kui terviku käitumine erineb kvalitatiivselt tema osade käitumisest. Komplekssüsteemide näideteks on globaalne kliima, maakoor ja selles tekkivad maavärinad, ökosüsteemid, elusorganismid, rakk, ühiskond, organisatsioonid, majandus, rahandus, universum jne. Mida suurem on süsteemi elementide ja nendevaheliste (mittelineaarsete) interaktsioonide hulk ning varieeruvus (st mida heterogeensem on süsteem), seda suurem on süsteemi komplekssus. Teisiti sõnastades: süsteem on seda komplekssem, mida rohkem parameetreid on vaja, et seda süsteemi kirjeldada. Komplekssüsteem või selle osad võivad interakteeruda ka ümbritseva keskkonnaga.
Komplekssüsteemide uurimine ja komplekssüsteemide teooria
Komplekssüsteemide teooria uurib kasutades matemaatilisi mudeleid süsteemi kui terviku käitumist olenevalt süsteemi osade vahelistest interaktsioonidest ja seostest. Selles mõttes võib komplekssüsteemide teooriat pidada ka alternatiivseks paradigmaks reduktsionismile, mis üritab seletada keerulisi nähtusi ja objekte neid lihtsamateks objektideks taandades ja lahti võttes.
Viimaste aastakümnete jooksul on komplekssüsteemide teooria kujunenud kaasaegse füüsika üheks haruks, olles seotud eeskätt statistilise füüsikaga, termodünaamikaga, juhuslike protsessidega, mittelineaarsete protsessidega ja kaose teooriaga. Samas tuleb meeles pidada, et tegemist on interdistsiplinaarse ja lausa distsipliinideülese teadusharuga, mis võib ühendada omavahel näiteks neuroteadust ja füüsikat, ökoloogiat ja füüsikat, sotsioloogiat ja füüsikat (nimetatakse ka sotsiofüüsikaks), majandust ja füüsikat (nimetatakse ka majandusfüüsikaks ), aga ka keeleteadust, ökoloogiat ja füüsikat jne.
Komplekssüsteemide uurimine on tingituna elementide ning nendevaheliste interaktsioonide ja seoste rohkusest ja keerukusest (mittelineaarsusest) sageli vägagi keeruline. Analüütiliste meetodite rakendamine ei pruugi sageli tulemusi anda ning peamiselt kasutatakse komplekssüsteemide uurimisel ja modelleerimisel erinevaid numbrilisi meetodeid ja arvutisimulatsioone. Tihti võib komplekssüsteemi esitada näiteks võrgustikuna, kus sõlmed esindavad komponente ning lingid nendevahelisi vastastikmõjusid. Levinud on ka indiviididel põhinevad mudelid.
Kuigi komplekssüsteemid koosnevad hulgast elementidest ning nendevahelistest vastastikmõjudest ja seostest, tuleb komplekssüsteemide uurimisel ja modelleerimisel alati silmas pidada Ockhami habemenoa printsiipi: hea mudel kaasab vaid need elementidevahelised seosed, mis on olulised süsteemi kvalitatiivselt oluliste omaduste seletamiseks.
Komplekssüsteemide omadused
Komplekssüsteemidele on iseloomulikud teatud kindlad tunnused – eeskätt mittelineaarsus, iseorganiseerumine või üldisemalt uue oleku tekkimine, kohanemine ja tagasiside.
Komplekssüsteemid käituvad (enamasti) mittelineaarselt, mis tähendab seda, et sisendi ja väljundi vahel ei ole võrdelist seost ja ei kehti superpositsiooniprintsiip. Samuti tähendab see seda, et süsteemi vastus sisendi muutusele võib sõltuda süsteemi olekust ja parameetrite väärtustest. Mittelineaarsed dünaamilised süsteemid on tüüpiliselt kaootilised ning seetõttu võib kaos mängida komplekssüsteemides olulist rolli.
Komplekssüsteemidele on iseloomulik uute olekute tekkimine (näiteks iseorganiseerumine, isekorrastumine), st süsteemis ilmneb tunnuseid, mis pole ilmsed süsteemis moodustavate isoleeritud komponentide omadustest või nende käitumisest, vaid tekkivad üksnes nendevaheliste interaktsioonide ja seoste tulemusena. Uute olekute tekkimine komplekssüsteemides viib tihti ka selleni, et võib osutuda võimatuks ette näha süsteemi kui terviku olekut tulevikus.
Eraldi teadusharuks kujunemine
Kuivõrd peaaegu kõik meid ümbritsevad makroskoopilised süsteemid on vaadeldavad komplekssüsteemidena, siis võib öelda, et neid on uuritud juba aastatuhandete jooksul. Komplekssüsteemide tänapäevane teaduslik uurimine on siiski suhteliselt noor ala. Olulist rolli omab selle arengus kaose avastamine teatud deterministlikes süsteemides. Iseorganiseeruvate süsteemide mõiste on seotud töödega mittetasakaalulise termodünaamika alal. Oluliseks oli arvutite ja arvutiteaduse areng.
Esimeseks komplekssüsteemidele fokuseeritud teadusinstituudiks oli Santa Fe Instituut, mis loodi 1984. aastal. Tänapäeval kasvab komplekssüsteemide teooriaga tegelevate teadlaste arv jõudsalt. Eestis on komplekssüsteemide teooriaga seotud Els Heinsalu ja Marco Patriarca Keemilise ja Bioloogilise Füüsika Instituudis ning Jaan Kalda ja Jüri Engelbrecht Tallinna Tehnikaülikooli Küberneetika Instituudis.
Hisashi Katō
Hisashi Katō (jaapani keeles 加藤 久 Katō Hisashi; sündinud 24. aprillil 1956 Rifus) on Jaapani endine jalgpallur, kaitsja.
Ta sündis aastal 1956 Rifus (asub Miyagi prefektuuris).
Koondisekarjäär
Jaapani jalgpallikoondises mängis ta aastatel 1978–1987 61 mängu ja lõi 6 väravat.
Krustpilsi piiskopilinnus
pisi|Vaade linnusekompleksile edelast, 1994, pärast vene sõjaväe lahkumist